חברת פיתוח התרופות רדהיל -1.54% רדהיל 288.6 -1.54% בסיס:293.1 פתיחה:294 גבוה:294 נמוך:286 תמורה:268,380 לעמוד ציטוט חדשות גרפים פרופיל חברה המלצות כתבות נוספות בנושא: מספקת היום חדשות חיוביות למשקיעים אודות מוצר חשוב שלה RHB-102 - תרופה המיועדת למניעת בחילות והקאות כתוצאה מטיפולים בחולי סרטן. בחברה מציינים כי להערכתם בכך הושלם השלב הקליני של פיתוח התרופה.
אתמול (ב') קיבלה רדהיל מהחברה שניהלה את הניסוי הקליני טיוטת דו"ח של הניסוי הקליני השלישי. על פי הדו"ח, תוצאות הניסוי הקליני הוכיחו עמידה בהצלחה במטרת הניסוי הקליני ובהגדרות ה-FDA.
מטרת הניסוי הייתה להוכיח דמיון בין התרופה שפיתחה החברה לבין תרופת ייחוס של חברת GSK הנקראת Zofran בעלת מכירות של כ-400 מיליונ דולרים בשנה. בעוד שהתרופה של רדהיל ניתנה לחולים רק פעם אחת ביום, גלולת ה-Zofran (המאושרת על ידי ה-FDA) ניתנה לחולים מספר פעמים ביום.
לאור התוצאות של הניסוי, בכוונתה של רדהיל לפנות ל-FDA בשבועות הקרובים על מנת לקיים פגישה מקדימה להגשת בקשה לאישור ושיווק התרופה בארה"ב. הגשת הבקשה תתבסס על תוצאות הניסוי הקליני והדו"ח המסכם.
דרור בן אשר, מנכ"ל רדהיל הוסיף: "תוצאות מוצלחות אלו מעידות על יכולות הפיתוח הגבוהות של צוות עובדי ויועצי רדהיל ביופארמה. אני שמח כי בתוך כשנה ממועד ההנפקה של החברה בבורסה בתל אביב, ובהתאם לתוכניות העבודה, השלמנו צעד חשוב לקראת מסחור עתידי של צנרת התרופות המתקדמת של החברה".
זו בסה" כ תרופה שנוחה יותר מהתרופה של GSK. אם החברה לא תשווק באמצעות אחת הענקיות, היא לא תגיע רחוק.